Megint beléptetõ kapukat tesztelnek a metróaluljáróban
Tesztkapukat állít föl rövidesen a BKK a Deák Ferenc téri metróaluljáró Sütõ utcai kijáráatánál, továbbá egy HÉV-állomáson is lesznek a tervezett e-jegyrendszerhez tartózó évényesítõ készülékek. Évekkel ezelõtt volt már ilyen beléptetõkapus teszt a 3-as metró vonalán, de azóta sok jogszabály változott, így a rendszerrel szembeni követelmények is.
Az állomásokon az utasok megismerkedhetnek a különbözõ készülékekkel és azok használatával, melyek segítségével a BKK tesztelheti is a rendszert – áll a Budapesti Közlekedési Központ (BKK) közleményében az új tesztkapukról.

A kapuk július végéig lesznek kint a Deák téri állomásnál.

Mint írják, a rendszert beszállító Scheidt & Bachmann céggel közösen mintegy 90 változtatás átvezetését kellett elvégezni az elektronikus jegyrendszer korábban kialakított követelményrendszerében. Példaként említik, hogy az eredetileg kiírt szerzõdés nem tartalmazta a tavaly bevezetett új elektronikus személyi igazolvány (E-szig) használatát a közösségi közlekedésben, továbbá a HÉV és az agglomerációs autóbuszjáratok átadását az államnak, valamint a személyszállítási szolgáltatásokról szóló törvény módosítását a közlekedési kártyák kibocsátásával kapcsolatosan.

A most lezárt munkafázis sok technológiai megoldást, változtatást és új technikai elem kialakítását tartalmazta: például a kártya-regisztrációs szoftvert és

a rendszer felkészítését az új, elektronikus személyazonosító igazolványok elfogadására.

A tesztek alapján a BKK és a beszállító cég megkezdheti az engedélyezési eljárásokat, valamint az elfogadott és engedélyeztetett prototípusok alapján elindulhat a sorozatgyártás.
beléptetõrendszer elektronikus jegy BKK metró